# Uue operatsioonisüsteemi paigaldamine

Allpool kirjeldatakse uue kõvakettaseadme ettevalmistamist operatsioonisüsteemi paigaldamiseks. Oletame, et ostsid uue kõvaketta ning kavatsed seda kasutada asendusena vanale, millel asuvad praegu sinu operatsioonisüsteemi ja andmete partitsioonid. Samuti soovid kasutada võimalust uue operatsioonisüsteemi paigaldamiseks. Vanast süsteemist ja kettalt uuele üleminek nõuab mitut sammu.

Allpool tähistab /dev/sdb vana ja /dev/sdc uut kõvaketast. Pilt näitab lähteseadme ülevaadet:

Peaaken lähteseadmega

Uus seade näeb välja aga järgmine: Pane tähele, et sel pole veel kehtivat partitsioonitabelit, mistõttu kõigepealt tulekski see luua, valides menüükäsu :

Peaaken sihtseadmega

Hoiatusdialoogis kinnituse andmise järel võid hakata uues seadmes partitsioone looma, klõpsates laiendatud partitsioonile ja valides menüükäsu . Alusta laiendatud partitsiooni seadme lõpus, kuhu hiljem lähevad kodu (home) ja saaleala (swap) partitsioonid:

Laiendatud partitsiooni loomine

Klõpsa nupule OK ning laiendatud partitsiooni loomise operatsioon lisatakse nimekirja.

Nüüd loo ülejäänud seadmes primaarne ehk peamine partitsioon, kuhu paigaldatakse ka operatsioonisüsteem. Anna selle käsutusse kogu seni tühi ala laiendatud partitsiooni ees.

Peamise partitsiooni loomine

Klõpsa oma valiku kinnitamiseks nupule OK. Uue peamise partitsiooni loomise operatsioon lisatakse nüüd operatsioonide nimekirja.

Kätte on jõudnud aeg kopeerida vana seadme kodu (home) partitsioon uue seadme laiendatud partitsioonile. Vali seadmete paneelis vana seade, klõpsa partitsioonile sdb5 ja vali menüükäsk .

Nüüd mine tagasi uue seadme juurde ja klõpsa laiendatud partitsioonile. Vali menüükäsk . Ilmub järgmine dialoog:

Kodupartitsiooni asetamine

See tundub juba enam-vähem sobivat, aga sa tead ette, et ei vaja nii palju vaba ruumi kodupartitsiooni järel, sest sinna tuleb hiljem luua saaleala partitsioon.

Sestap haara parempoolsest pidemest ning liiguta seda nii kaua paremale, kuni allesjääv vaba ruum asetatava partitsiooni järel vastab paremini sellele, mida vajab saaleala:

Asetatava partitsiooni suuruse muutmine

Nüüd on asjad korras. Klõpsa nupule OK dialoogi sulgemiseks. Operatsioonide nimekirja lisatakse uus operatsioon kopeeritud partitsiooni asetamiseks seadme sdc laiendatud partitsioonile. Pane tähele, et operatsioon kehtestab ühtlasi uue suuruse.

Lõpuks tuleb luua uus saaleala partitsioon sdc laiendatud partitsiooni lõppu. Pole mingit põhjust kopeerida olemasolevat saaleala partitsiooni seadmest sdb, sest saaleala ei sisalda vähimatki teavet, mis vääriks säilitamist. Loo lihtsalt uus partitsioon tüübiga linuxswap, mis täidab kogu seni tühja ala vastselt loodud kodupartitsiooni järel.

Peaaken koos kõigi operatsioonide ja sdc tulevase ülesehitusega näeb nüüd välja selline:

Peaaken pärast kõigi operatsioonide ettevalmistamist

Kõik näeb välja täpselt nii, nagu vaja. Vali menüükäsk , anna hoiatusdialoogis kinnitus ja oota, kuni kõik operatsioonid on teostatud. Täpsemalt kõneleb operatsioonide teostamisest partitsioonide suuruse muutmist käsitlev osa.

Sinu uus kõvaketas on nüüd valmis uue operatsioonisüsteemi paigaldamiseks.